เรื่องร้องเรียน: รถเก็บขยะในเขตบางบอนเวลาเข้ามาเก็บขยะช่วงกลางดึก มักจะทำเศษขยะตกหล่นอยู่ที่พื้นเป็นจำนวนมาก อีกทั้งยังวางทั้งขยะแรง เสียงดัง ทำให้ถังประเภทสเเตนเลสเสียดายค่ะ
การดำเนินการของเจ้าหน้าที่: สำนักงานเขตบางบอน โดยฝ่ายรักษาความสะอาดและสวนสาธารณะ ได้เข้าดำเนินการตรวจสอบและแก้ไขข้อร้องเรียนดังกล่าวเรียบร้อยแล้ว รายละเอียดดังนี้  - ได้โทรศัพท์ติดต่อผู้ร้อง พร้อมชี้แจงรายละเอียดให้เข้าใจกันเรียบร้อยแล้ว พร้อมขออภัยและรับคำติชมเพื่อนำไปปรับเปลี่ยนแก้ไขให้ดีที่สุด  - ได้เรียกตัวพนักงานประจำพื้นที่เข้ามาว่ากล่าวตักเตือนด้วยวาจา และแก้ไขการปฏิบัติงาน โดยห้ามส่งเสียงดัง นำถังขยะไปตั้งวางให้ถูกที่ถูกบ้าน และหากพบว่ามีเศษขยะหกหล่นบนพื้น ก็ขอให้ช่วยจัดเก็บให้ด้วย อย่าให้มีชยะตกค้างแต่อย่างใด  - ขอยุติเรื่องดังกล่าว
ความเห็นของผู้แจ้ง: ได้รับการตอบกลับอย่างรวดเร็วมากค่ะ ขอบคุณที่คอยรับเรื่องนะคะ
พื้นที่: แขวงคลองบางพราน เขตบางบอน กรุงเทพมหานคร